text: Праўда, не варта вымалёўваць нейкi адзiны вобраз гэтага мiфiчнага персанажа — беларускiя русалкi даволi розныя, нават у суседнiх вёсках апiсаннi маглi не супадаць. I не заўсёды гэта прыгожыя дзеўкi, недзе, па аповедах, сустракалi i пачварных iстот, а ў некаторых вёсках наогул русалак уяўлялi падобнымi на птушак з вялiзнымi кiпцюрамi. Таму ў Русальны тыдзень дзяўчаткам i жанчынам нельга было хадзiць з непакрытай галавой — каб русалкi не прыляцелi i не заблыталiся ў валасах цi яшчэ якой бяды не нарабiлi.
  Але што аднолькавае ва ўсiх беларускiх русалак — гэта доўгiя валасы, часам непрыбраныя, раскiданыя па плячах, а мо i кудлатыя. Распушчаныя валасы паказваюць на пазакультурны статус русалкi, на яе дэманiчную прыроду. З другога боку, выклiкаюць асацыяцыi з раслiнасцю. Часам бабулькi казалi, што ў русалкi валасы як трава цi як галiнкi, цi гэты персанаж наогул паўстае з раслiнамi замест валасоў.
  У Русальны тыдзень мiфiчныя прыгажунi не проста калышуцца на галiнках, але яшчэ i клiчуць да сябе людзей. Менавiта ў гэты час можна пачуць i iх спевы.
  Праўда, паводле зафiксаваных фалькларыстамi расповедаў, пачуць ды пабачыць русалак удаецца не кожнаму. У некаторых мясцовасцях верылi, што русалкi паказваюцца толькi вельмi добрым людзям.
  Цiкава, чаму ў некаторых вёсках русалак называлi святымi? Вiдаць, там людзi верылi, што русалкi робяць вельмi важную справу — сцерагуць палеткi, каб людзi не тапталi, не перашкаджалi каласкам налiвацца. А тым, хто парушае правiлы, духi жытнёвага палетка шкодзяць — могуць заказытаць цi задушыць сваiмi вялiкiмi грудзямi. Таццяна Валодзiна ўспамiнае, як у адной з экспедыцый яе асаблiва кранула тлумачэнне бабулькi, чаму нельга хадзiць у жыта. Старая расказвала, што русалкi на каласочках калышуць сваiх дзетак...
  А цi не сведчыць той факт, што мiфiчных iстот нават называлi «гасподнiмi рабочымi», пра арганiчную, далiкатную знiтаванасць былых архаiчных уяўленняў з больш познiмi хрысцiянскiмi. I зноў жа, якi народ у свеце можа пахвалiцца такiм комплексам вераванняў? I чаму мы яшчэ толькi вучымся ганарыцца i карыстацца такiмi культурнымi скарбамi?
  
  МІНСК, 28 жні — Sputnik. Электратрактар з'явіцца ў Беларусі ў бліжэйшы час, заявіў у эфіры тэлеканала СТБ гендырэктар Навукова-практычнага цэнтра па механізацыі сельскай гаспадаркі НАН Сяргей Якаўчык.